Thunderbirds (TV-serie)

Thunderbirds er en britisk animert dukkefilmserie som ble sendt på ITV fra 1965 til 1966. Serien var satt i fremtiden, nærmere bestemt i 2060-årene og handlet om en topphemmelig organisasjon som hadde som formål å redde mennesker ut fra ekstraordinære farlige situasjoner. Redningsaksjonene forgikk oftest ved hjelp av deres fem hypermoderne Thunderbird-fartøyer. Organisasjonen hadde en hemmelig base på en øde øy i Stillehavet og ble ledet av den styrtrike Tracy-familien. Familien bestod av tidligere astronaut Jeff Tracy og hans fem voksne sønner; Scott, John, Virgil, Gordon og Alan som opererte hvert sitt Thunderbird-fartøy. En annen sentral figur var den London-baserte agenten Lady Penelope og hennes sjåfør Parker. Serien ble skapt av Gerry og Sylvia Anderson.

Serien kostet over £ å produsere. British Film Institute kåret den til en 60-plass over landets 100 beste tv-produksjoner på 1900-tallet. Listen ble sammenfattet i år 2000.

Det ble også utgitt to dukkefilmer med de samme karakterne; Thunderbirds Are Go (1966) og Thunderbird 6 (1968). I tillegg kom det en amerikanskprodusert realfilm-versjon kalt Thunderbirds i 2004, men den ble dårlig mottatt. I 2015 kom en nyinnspilling av serien kalt Thunderbirds Are Go.

Både serien og filmene skapte et stort marked for actionfigurer.

Se også 
 Fireball XL5
 Stingray

Referanser

Eksterne lenker 
 

Animerte science fiction-TV-serier
Animerte eventyrserier
Animerte actionserier
Britiske animerte barneserier
Britiske TV-serier fra 1960-årene
Fiksjon satt i fremtiden
TV-produksjoner på ITV
Stop motion-TV-serier